Jan Henryk Dąbrowski

Jan Henryk Dąbrowski ( [ˈjan ˈxɛnrɨɡ dɔmˈbrɔfskʲi  yan hén.rig dom.brof.ski];  / Dombrowski, ; 29 Ogos 1755 – 6 Jun 1818) merupakan seorang panglima perang berbangsa Poland. Beliau berkhidmat dalam Tentera Diraja Sachsen sebelum menyertai tentera Komanwel Poland–Lithuania pada tahun 1794. Pemecahan serta pembahagian tanah gabungan ini antara pihak-pihak Prusia, Rusia dan Habsburg mendorongnya menggiat memperjuangkan pemulihan kedaulatan Poland sebagai suatu kuasa merdeka semula; beliau mengetuai suatu pemberontakan membebaskan kawasan Wielkopolska daripada genggaman pihak Prusia lalu dibentuk menjadi kerajaan baharu menaikkan semula bangsa Poland.

Beliau sangat disanjung atas sumbangannya kepada kelangsungan negara Poland moden (selain Tadeusz Kościuszko dan Józef Poniatowski) sehingga beliau dijadikan pahlawan negara tersebut.

Awal hidup 
Jan Henryk lahir di Pierzchów, Kerajaan Poland pada 29 Ogos 1755 kepada Jan Michał Dąbrowski, seorang kolonel dalam Tentera Diraja Sachsen dan Zofia Maria Dąbrowska (nama lahir Sophie von Lettow) kedua-dua mereka berbangsa Poland. Beliau dibesarkan di Hoyerswerda, Elektorat Sachsen di mana beliau begitu dikelilingi budaya Jerman yang ada di sana. Beliau menyertai tentera berkuda Sachsen pada sekitar tahun 1770 atau 1771.

Kerjaya ketenteraan

Semasa zaman Komanwel 
Beliau terlibat dalam Perang Warisan Bavaria (1778–1779) di mana ayahnya turut meninggal tahun sama. Beliau pada ketika ini duduk di Dresden di mana beliau terlibat dalam ketenteraan secara giatnya sehingga mampu menaikkan pangkat diri sebagai Rittmeister tahun 1789. Beliau berkhdimat sebagai adjutan agung Raja Frederick Augustus I 1788 hingga 1791.

Semasa zaman Napoleon 
Pada tahun 1815, beliau dikurniakan pangkat kesateria dan senator oleh Kongres Poland yang baharu ditubuhkan. Beliau turut dikurniakan Darjah Helang Putih pada 9 Disember tahun sama.

Senja hidup 
Beliau bersara tidak lama dari dunia politik tidak lama selepas itu di mana beliau menghabiskan sisa usianya di estet-estet Winna Góra, Duci Raya Posen, Kerajaan Prusia. Beliau meninggal dunia pada 6 Jun 1818 berikutan komplikasi penyakit pneumonia dan gangrena dihidapinya. Mayatnya dimakamkan di gereja Winna Góra.

Nota

Rujukan

Pautan luar 
 
 
 
  Orang Poland